Stemmeprocenten i Brønderslev er steget fra 70 procent i 2009 til hele 76 procent til dette valg. Og ligesom altid er valget spændende, siger Lene Hansen, der er borgmester i Brønderslev. - Det er alle valg. Det her har adskilt sig lidt ved at der er så mange lister, så det bliver spændende hvor mange stemmer de får, siger Lene Hansen. Hun bliver åndet i nakken af venstres Mikael Klitgaard, men er ikke utryg ved det tætte løb, der tegner sig. - Det er altid tæt her i kommunen. Venstre og Socialdemokraterne er lige store i det nuværende byråd og jeg vil ikke blive forbavset hvis vi ender lige store igen.

Opsummering:
Brønderslevs borgmester Lene Hansen (Soc. Dem.) bliver åndet i nakken af Mikael Klitgaard fra Venstre. Men det er der ikke noget nyt i.